**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351,** Fax**:** **2674022211,** web site: [**www.eakp.gr**](http://www.eakp.gr/)**,** e-mail: **info@eakp.gr**

**Αθήνα 3 Σεπτεμβρίου 2018**

**Προς: Κο Αρχηγό Πυροσβεστικού Σώματος**

**Βασίλειο Ματθαιόπουλο**

**Κοιν/ση: 1ον Κα Υπουργό Προστασίας του Πολίτη**

**Όλγα Γεροβασίλη**

**2ον Κα Υφυπουργό Προστασίας του Πολίτη**

**Κατερίνα Παπακώστα**

**3ον ΠΟΕΥΠΣ – ΑΔΕΔΥ – Πρωτοβάθμιες Ενώσεις**

**4ον Εργαζόμενους Π.Σ. – Πολιτικούς Φορείς – ΜΜΕ**

**Θέμα:** « **Χορήγηση πλήρους μηνιαίων μισθολογικών και οφειλόμενων αποδοχών, στους**

**5ετείς συναδέλφους μας που μονιμοποιήθηκαν** »

**Κύριε Αρχηγέ**,

Σύμφωνα με το **Πρακτικό της 1ης Συνεδρίασης του Πρωτοβάθμιου Συμβουλίου Κρίσεων για Μονιμοποίηση Κατωτέρων Οργάνων του Π.Σ. έτους 2018** από **7 Μαΐου 2018, 8** ( οκτώ ) ακόμη συνάδελφοί μας Πυροσβέστες Πενταετούς Υποχρέωσης μονιμοποιήθηκαν από την **1η Ιουλίου 2018**.

Συνεπώς η τελευταία καταβολή μισθοδοσίας για αυτούς τους υπαλλήλους ήταν στις **10-6-2018** οπότε και αποζημιώθηκαν ως Π.Π.Υ.. Έκτοτε όμως και μέχρι σήμερα, παραμένουν απλήρωτοι παρόλο που εκτελούν κανονικά τα καθήκοντά τους ως μόνιμοι πυροσβεστικοί υπάλληλοι μετακινούμενοι μάλιστα και εκτός έδρας για εκτέλεση υπηρεσίας.

**Κύριε Αρχηγέ**, οι συγκεκριμένοι συνάδελφοί μας παραμένουν απλήρωτοι για σχεδόν **3** μήνες με κίνδυνο το διάστημα αυτό να φτάσει τους **4,5** μήνες ή και περισσότερο, αφού ακόμα δεν είναι σίγουρο ότι θα αποζημιωθούν στις **26 Σεπτεμβρίου 2018** όπως και το υπόλοιπο μόνιμο προσωπικό,

Όπως καταλαβαίνετε οι συνάδελφοι αυτοί αντιμετωπίζουν σοβαρά οικονομικά προβλήματα και συντηρούν τις οικογένειές τους με τη βοήθεια και τη στήριξη άλλων συναδέλφων και φίλων προσώπων, οι οποίοι με τη σειρά τους πρέπει να ανταποκριθούν στις ανάγκες της καθημερινότητας με τις εξαιρετικά μειωμένες αποδοχές που επέβαλαν οι μέχρι τώρα κυβερνήσεις με τις αντιλαϊκές πολιτικές τους και τους μνημονιακούς νόμους, που ψήφισαν και εφαρμόζουν.

**Για τον λόγο αυτό σας ζητάμε να δείτε το συγκεκριμένο θέμα με την αρμόζουσα βαρύτητα και να γίνουν οι απαραίτητες ενέργειες ώστε:**

* Να δοθεί τάχιστα στους συναδέλφους αναλογική αποζημίωση για την εργασία που έχουν προσφέρει μέχρι τώρα, έως ότου καταστεί εφικτή η κανονική εκκαθάριση της μισθοδοσίας τους.
* Να γίνει κανονική καταβολή της μισθοδοσίας τους στις **26 Σεπτέμβρη 2018**, με κατάταξη στο ορθό μισθολογικό κλιμάκιο, περιλαμβάνοντας τόσο το βασικό μισθό αλλά και όλα τα επιδόματα, τα νυχτερινά και την αποζημίωση πέραν του πενθημέρου που δικαιούνται μέχρι τώρα.

**Για την Ε.Α.Κ.Π.**

**Το μέλος του Δ.Σ. της Π.Ο.Ε.Υ.Π.Σ.**

**Βλάχος Δημήτρης**